PMIndiaData/PMIndiaSum huggingface dataset:
നഷ്ടത്തിലായ കേന്ദ്ര പൊതുമേഖലാ സ്ഥാപനമായ ബേണ്‍ സ്റ്റാന്‍ഡേര്‍ഡ് കമ്പനി ലിമിറ്റഡ് പൂട്ടുന്നതിനു മന്ത്രിസഭ അനുമതി നല്‍കി

പത്തു വര്‍ഷമായി ഭൗതിക, സാമ്പത്തിക പ്രകടനം മോശമാണെന്നതും ഭാവിയില്‍ പുനരുജ്ജീവിപ്പിക്കാനുള്ള സാധ്യത കുറവാണെന്നതുമാണ് ഇത്തരമൊരു തീരുമാനത്തിലേക്കു നയിച്ചത്. ബി.എസ്.സി.എല്ലിനായി നീക്കിവെക്കേണ്ടിവരുന്ന പൊതുധനം ലാഭിക്കാനും അതു മറ്റു വികസന പ്രവര്‍ത്തനങ്ങള്‍ക്കായി ഉപയോഗപ്പെടുത്താനും സാധിക്കും റയില്‍വേ മന്ത്രാലയത്തിനു കീഴിലുള്ള പൊതുമേഖലാസ്ഥാപനമായ ബേണ്‍ സ്റ്റാന്‍ഡേര്‍ഡ് കമ്പനി ലിമിറ്റഡ് (ബി.എസ്.സി.എല്‍.) പൂട്ടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ഗവണ്‍മെന്റ് സാമ്പത്തികമായി ഉള്‍പ്പെടെ സഹായം നല്‍കിയിട്ടും കഴിഞ്ഞ പത്തു വര്‍ഷമായി ഭൗതിക, സാമ്പത്തിക പ്രകടനം മോശമായതിനാലും ഭാവിയില്‍ പുനരുദ്ധരിക്കപ്പെടാന്‍ സാധ്യത കുറവായതിനാലും ആണ് ഇത്തരമൊരു തീരുമാനം കൈക്കൊണ്ടത്. ഈ നടപടി ബി.എസ്.സി.എല്ലിനായി നീക്കിവെക്കേണ്ടിവരുന്ന പൊതുധനം ലാഭിക്കാനും അതു മറ്റു വികസന പ്രവര്‍ത്തനങ്ങള്‍ക്കായി ഉപയോഗപ്പെടുത്താനും സഹായകമാവും. പ്രവര്‍ത്തനം അവസാനിപ്പിക്കുന്നതിനും കടങ്ങള്‍ വീട്ടുന്നതിനുമായി ഒറ്റത്തവണ ഗ്രാന്റായി 417.10 കോടി രൂപ ഗവണ്‍മെന്റ് അനുവദിക്കും. ഇതോടൊപ്പം ഇന്ത്യാ ഗവണ്‍മെന്റ് (റയില്‍വേ മന്ത്രാലയം) നല്‍കിയ വായ്പകളില്‍ തിരിച്ചടയ്ക്കാനുള്ള 35 കോടി രൂപ എഴുതിത്തള്ളുകയും ചെയ്യും. സ്വയം വിരമിക്കല്‍ പദ്ധതി ബി.എസ്.സി.എല്ലിലെ 508 ജീവനക്കാര്‍ക്കു ഗുണം ചെയ്യും. പശ്ചാത്തലം: ബേണ്‍ കമ്പനിയും വന്‍കിട വ്യവസായ മന്ത്രാലയത്തിനു കീഴിലുള്ള ഇന്ത്യന്‍ സ്റ്റാന്‍ഡേര്‍ഡ് വാഗണ്‍ കമ്പനി ലിമിറ്റഡും ദേശസാല്‍ക്കരിച്ചു പരസ്പരം ലയിപ്പിച്ചാണ് ബേണ്‍ സ്റ്റാന്‍ഡേര്‍ഡ് കമ്പനി ലിമിറ്റഡിനു രൂപം നല്‍കിയത്. 1994 ബോര്‍ഡ് ഓഫ് ഇന്‍ഡസ്ട്രിയല്‍ ആന്‍ഡ് ഫിനാന്‍ഷ്യല്‍ റീകണ്‍സ്ട്രക്ഷന്റെ പരിഗണനയ്ക്കു വിടപ്പെട്ട കമ്പനിയെ 1995ല്‍ നഷ്ടത്തിലോടുന്ന ഒന്നായി പ്രഖ്യാപിച്ചു. മന്ത്രിസഭാ സാമ്പത്തിക കാര്യ സമിതിയുടെ അംഗീകാരത്തിനു വിധേയമായി 15/09/2010ന് കമ്പനിയുടെ ഭരണം വന്‍കിട വ്യവസായ മന്ത്രാലയത്തില്‍നിന്നും റെയില്‍വേ മന്ത്രാലയത്തിനു കൈമാറുകയുണ്ടായി. വാഗണുകളുടെ ഉല്‍പാദനവും അറ്റകുറ്റപ്പണിയും, ഉരുക്ക് ഉല്‍പാദനം എന്നീ പ്രവര്‍ത്തനങ്ങളാണു കമ്പനിയില്‍ നടന്നുവരുന്നത്.
ഫിന്‍ലന്‍ഡ് പ്രധാനമന്ത്രി ശ്രീ. നരേന്ദ്ര മോദിയുമായി ടെലഫോണില്‍ സംസാരിച്ചു

ഫിന്‍ലന്‍ഡ് പ്രധാനമന്ത്രി ശ്രീ. ജൂഹാ സിപില തിങ്കളാഴ്ച പ്രധാനമന്ത്രി ശ്രീ. നരേന്ദ്ര മോദിയുമായി ടെലഫോണില്‍ സംസാരിച്ചു. ചരിത്രപരവും വിജയകരവുമായി ചരക്ക് സേവന നികുതി നടപ്പിലാക്കിയതിന് പ്രധാനമന്ത്രി ശ്രീ. സിപില ശ്രീ. നരേന്ദ്ര മോദിയെ അനുമോദിച്ചു. 2016 ഫെബ്രുവരിയില്‍ മുംബൈയില്‍ നടന്ന മേക്ക് ഇന്‍ ഇന്ത്യ വാരത്തില്‍ പങ്കെടുക്കാന്‍ പ്രധാനമന്ത്രി ശ്രീ. സിപില ഇന്ത്യ സന്ദര്‍ശിച്ച വേളയില്‍ നടത്തിയ കൂടിക്കാഴ്ചയ്ക്ക് ശേഷം ഉഭയകക്ഷി ബന്ധങ്ങളിലുണ്ടായ പുരോഗതി ഇരു നേതാക്കളും അവലോകനം ചെയ്തു. ഉഭയകക്ഷി വ്യാപാര നിക്ഷേപ ബന്ധങ്ങള്‍ കൂടുതല്‍ ശക്തിപ്പെടുത്താന്‍ ആവശ്യമായ മാര്‍ഗ്ഗങ്ങള്‍ ഇരു നേതാക്കളും ചര്‍ച്ച ചെയ്തു.
മുംബൈ  ടാർഡിയോ  തീപിടിത്തിലെ   ജീവഹാനിയിൽ  പ്രധാനമന്ത്രി അനുശോചിച്ചു

മുംബൈയിലെ ടാർഡിയോയിൽ കെട്ടിടത്തിന് തീപിടിച്ചുണ്ടായ മരണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. മരിച്ചവരുടെ കുടുംബങ്ങളെ അനുശോചനം അറിയിക്കുകയും പരിക്കേറ്റവർ വേഗം സുഖം പ്രാപിക്കട്ടെയെന്ന് പ്രാർത്ഥിക്കുകയും ചെയ്തു. ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ വീതം ധനസഹായമായി നൽകും. പരിക്കേറ്റവർക്ക് 50,000 രൂപ വീതവും നൽകും. പ്രധാനമന്ത്രിയുടെ ഓഫീസ് ട്വീറ്റ് ചെയ്തു: "മുംബൈയിലെ ടാർഡിയോയിലെ കെട്ടിടത്തിന് തീപിടിച്ചതിൽ ദു:ഖമുണ്ട്. മരിച്ചവരുടെ കുടുംബങ്ങൾക്ക് അനുശോചനവും പരിക്കേറ്റവർ വേഗത്തിൽ സുഖം പ്രാപിക്കാൻ പ്രാർത്ഥിക്കുന്നു: പ്രധാനമന്ത്രി നരേന്ദ്ര മോദി മുംബൈയിലെ ടാർഡിയോയിൽ കെട്ടിടത്തിന് തീപിടിച്ച് ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപ നൽകും. വീതം: പ്രധാനമന്ത്രി നരേന്ദ്രമോദി"
റെയില്‍വേ മേഖലയില്‍ ഇന്ത്യയും  ഫ്രാന്‍സും തമ്മില്‍ സാങ്കേതിക സഹകരണത്തിനുള്ള ധാരണാപത്രത്തിന് മന്ത്രിസഭാ അനുമതി

ഇന്ത്യയും റെയില്‍വേയും ഫ്രഞ്ച് ഗവണ്‍മെന്റ് കമ്പനിയായ എസ്എന്‍സിഎഫ് മൊബിലിറ്റീസും തമ്മില്‍ റെയില്‍വേ മേഖലയിലെ സാങ്കേതിക സഹകരണം സംബന്ധിച്ച് ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. 2018 മാര്‍ച്ച് പത്തിനാണ് ധാരണാപത്രം ഒപ്പുവച്ചത്. റെയില്‍വേ മേഖലയിലെ ഏറ്റവും പുതിയ വിവരങ്ങളും വിജ്ഞാനവുമായി സംവദിക്കാനും പങ്കുവയ്ക്കാനും ഈ ധാരണാപത്രം ഇന്ത്യന്‍ റെയില്‍വേയ്ക്ക് ഒരു വേദി ലഭ്യമാക്കും. സാങ്കേതിക വിദഗ്ധര്‍, റിപ്പോര്‍ട്ടുകളും സാങ്കേതിക രേഖകളും കൈമാറുന്നത് ധാരണാപത്രം പ്രോല്‍സാഹിപ്പിക്കും. വിജ്ഞാനം പങ്കുവയ്ക്കുന്നതിന് വ്യക്തമായ സാങ്കേതികമേഖലകളില്‍ ഊന്നുന്ന സെമിനാറുകളും ശില്‍പശാലകളും മറ്റ് ആശയവിനിമയങ്ങളും നടത്തും. താഴെപ്പറയുന്ന പ്രധാന മേഖലകളില്‍ ഊന്നുന്ന സമീപനത്തിലെ സഹകരണ രൂപരേഖ ധാരണാപത്രം ലഭ്യമാക്കും. 1. അതിവേഗ-ഭാഗിക, അതിവേഗ റെയില്‍. 2. സ്റ്റേഷനുകളുടെ നവീകരണവും പ്രവര്‍ത്തിപ്പിക്കലും. 3. നിലവിലുള്ള പ്രവര്‍ത്തനങ്ങളുടെയും അടിസ്ഥാന സൗകര്യങ്ങളുടെയും ആധുനികവല്‍ക്കരണം. 4. നഗരപ്രാന്ത ട്രെയിനുകള്‍. പശ്ചാത്തലം: വിവിധ വിദേശ ഗവണ്‍മെന്റുകളുമായും ദേശീയ റെയില്‍വേകളുമായും റെയില്‍ മേഖലയിലെ സാങ്കേതിക സഹകരണത്തിനു റെയില്‍വേ മന്ത്രാലയം ധാരണാ പത്രങ്ങള്‍ ഒപ്പുവച്ചിട്ടുണ്ട്. അതിവേഗ ഇടനാഴികള്‍, നിലവിലെ റൂട്ടുകളുടെ വേഗം വര്‍ധിപ്പിക്കല്‍, ലോകനിലവാരത്തില്‍ ട്രയിനുകളെ വികസിപ്പിക്കല്‍, റെയില്‍ അടിസ്ഥാന സൗകര്യങ്ങളുടെ വന്‍തോതിലുള്ള പ്രവര്‍ത്തനങ്ങളും ആധുനികവല്‍ക്കരണവും തുടങ്ങിയവയാണ് മറ്റുള്ളവരുമായി സഹകരണത്തിനു തെരഞ്ഞെടുത്ത മേഖലകള്‍. റെയില്‍വേ സാങ്കേതികവിദ്യയുടെയും പ്രവര്‍ത്തിപ്പിക്കലിന്റെയും വിജ്ഞാനം പങ്കുവയ്ക്കലിന്റെയും സാങ്കേതിക സന്ദര്‍ശനങ്ങളുടെയും പരസ്പര താല്‍പര്യമുള്ള മേഖലകളിലെ പരിശീലനങ്ങളുടെയും സെമിനാറുകളുടെയും ശില്‍പശാലകളുടെയും മേഖലകളിലെ വികസനങ്ങളുടെ വിവരങ്ങള്‍ കൈമാറുന്നതിലൂടെ സഹകരണം നേട്ടമുണ്ടാക്കുന്നു.
ഡി.ടി.എച്ച് സേവനങ്ങൾക്കുള്ള മാർഗനിർദേശങ്ങൾ പരിഷ്കരിക്കുന്നതിന് കേന്ദ്ര മന്ത്രിസഭ അംഗീകാരം നൽകി

ഇന്ത്യയിൽ ഡയറക്റ്റ് റ്റു ഹോം (ഡിടിഎച്ച്) സേവനം നൽകുന്നതിനുള്ള ലൈസൻസ് ലഭിക്കുന്നതിനുള്ള മാർഗ്ഗനിർദ്ദേശങ്ങൾ പുതുക്കാനുള്ള ശുപാർശയ്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്രമന്ത്രിസഭാ യോഗം അംഗീകാരം നൽകി. ഡിടിഎച്ച് ലൈസൻസിന്റെ കാലാവധി ഇനി മുതൽ 20 വർഷത്തേക്ക് ആയിരിക്കും.നിലവിൽ 10വർഷമായിരുന്നു കാലാവധി. ഇതിനു പുറമെ ഒരു തവണ 10 വർഷത്തേക്ക് ലൈസൻസ് കാലാവധി പുതുക്കാൻ സാധിക്കും. മൊത്ത വരുമാന(Gross revenue )ത്തിന്റെ 10% ൽ, നിന്നും അഡ്ജസ്റ്റഡ് ഗ്രോസ് റവന്യൂവി(AGR )ന്റെ എട്ട് ശതമാനമായി ലൈസൻസ് ഫീസ് പരിഷ്കരിച്ചിട്ടുണ്ട്.മൊത്ത വരുമാനത്തിൽ നിന്നും ജിഎസ്ടി കുറച്ചുതിനുശേഷമായിരിക്കും AGR കണക്കാക്കുക. ഡിടിഎച്ച് ഓപ്പറേറ്റർമാർക്ക് അവരുടെ ചാനൽ ശേഷിയുടെ പരമാവധി അഞ്ച് ശതമാനം, അംഗീകൃത പ്ലാറ്റ്ഫോം ചാനലുകളായി ഉപയോഗിക്കാൻ അനുമതി നൽകും. ഓരോ പ്ലാറ്റ്ഫോം സർവീസ് ചാനലുകൾക്കും പതിനായിരം രൂപ നിരക്കിൽ രജിസ്ട്രേഷൻ ഫീസ് ഈടാക്കും. താല്പര്യമുള്ള ഡിടിഎച്ച് ഓപ്പറേറ്റർമാർക്ക്,മറ്റ് ടിവി ചാനൽ വിതരണ ദാതാക്കളുമായി,അടിസ്ഥാന സൗകര്യങ്ങൾ പങ്കു വയ്ക്കാവുന്നതാണ്.നിലവിലെ മാർഗ നിർദേശത്തിൽ, നേരിട്ടുള്ള വിദേശനിക്ഷേപ പരിധി ആയ 49% ആണ്. ഇത് ഗവൺമെന്റ് നയവുമായി ബന്ധപ്പെട്ട് കാലാകാലങ്ങളിൽ ആവശ്യമായ ഭേദഗതി വരുത്തും. കേന്ദ്ര വാർത്താ വിതരണ പ്രക്ഷേപണ മന്ത്രാലയം പുതുക്കിയ മാർഗ്ഗനിർദ്ദേശങ്ങൾ പ്രസിദ്ധീകരിക്കുന്നതോടെ ഈ തീരുമാനങ്ങളെല്ലാം പ്രാബല്യത്തിൽ വരും.
ദേശീയ ദുരന്തനിവാരണ പദ്ധതി പ്രധാനമന്ത്രി ഉദ്ഘാടനം ചെയ്തു

പ്രധാനമന്ത്രി ശ്രീ. നരേന്ദ്ര മോദി ന്യൂഡല്ഹിയില് ഇന്ന് ദേശീയ ദുരന്ത നിവാരണ പദ്ധതി (എന്.ഡി.എം.പി) പ്രകാശനം ചെയ്തു. രാജ്യത്ത് ഇത്തരത്തില് തയ്യാറാക്കുന്ന ആദ്യ ദേശീയ പദ്ധതിയാണിത്. ഇന്ത്യയെ ദുരന്ത പ്രതിരോധമാക്കാനും ജീവന്റെയും സ്വത്തിന്റെയും നഷ്ടം ഗണ്യമായി കുറയ്ക്കാനും ലക്ഷ്യമിടുന്നതാണ് പദ്ധതി. ”സെന്ഡായി ചട്ടക്കൂടിന്റെ നാല് മുന്ഗണനാ വിഷയങ്ങള് അടിസ്ഥാനപ്പെടുത്തിയാണ് പദ്ധതിയ്ക്ക് രൂപം നല്കിയിട്ടുള്ളത്. അവ ഇനി പറയുന്നു: അപകട സാദ്ധ്യത മനസിലാക്കുക, അപകടങ്ങള് കൈകാര്യം ചെയ്യുന്നതിലെ ഭരണ നിര്വ്വഹണം മെച്ചപ്പെടുത്തുക, ഘടനാപരവും അല്ലാത്തതുമായ നടപടികളിലൂടെ അപകട സാധ്യത കുറയ്ക്കുന്നതിന് നിക്ഷേപമിറക്കുക, ദുരന്തങ്ങള് നേരിടാനുള്ള മുന്നൊരുക്കങ്ങള്, മുന്കൂട്ടിയുള്ള അപായ സൂചന, ദുരന്തമുണ്ടായതിനു ശേഷം എത്രയും വേഗത്തില് പുനര്നിര്മ്മാണ നടത്തുക. പദ്ധതിയുടെ പ്രധാന സവിശേഷതകള് ദുരന്തനിവാരണവുമായി ബന്ധപ്പെട്ട എല്ലാ ഘടകങ്ങളും പദ്ധതിയില് ഉള്പ്പെടുത്തിയിട്ടുണ്ട്. ദുരന്തമുണ്ടാകുന്നത് മുന്ക്കൂട്ടി തടയല്, അവയുടെ കാഠിന്യം കുറയ്ക്കല്, പ്രതികരണം, വീണ്ടെടുക്കല് തുടങ്ങിയവയാണ് ഈ ഘടകങ്ങള്. പഞ്ചായത്ത് – നഗര തദ്ദേശ ഭരണതലം മുതല് ഗവണ്മെന്റിന്റെ എല്ലാ തലങ്ങളിലുമുള്ള പങ്കും ഉത്തരവാദിത്വവും പദ്ധതിയില് വിവരിച്ചിട്ടുണ്ട്. പദ്ധതിയില് ഉള്ക്കൊണ്ടിട്ടുള്ള പ്രാദേശിക സമീപനം ദുരന്തം കൈകാര്യം ചെയ്യുന്നതില് മാത്രമല്ല ആസൂത്രണം വികസിപ്പിക്കുന്നതിലും ഗുണകരമാണ്. ദുരന്ത നിവാരണത്തിന്റെ എല്ലാ ഘട്ടങ്ങളിലും നടപ്പിലാക്കാന് പറ്റുന്നതരത്തിലാണ് പദ്ധതി വിഭാവനം ചെയ്തിട്ടുള്ളത്. ദുരന്ത വേളയില് വിവിധ ഏജന്സികള്ക്ക് പ്രവര്ത്തിക്കാന് സഹായകമായ മുന്ക്കൂട്ടിയുള്ള അപായ സൂചന, വിവരം നല്കല്, ആരോഗ്യ പരിരക്ഷ, ഇന്ധനം, ഗതാഗതം, തിരച്ചില്, രക്ഷാപ്രവര്ത്തനങ്ങള് തുടങ്ങിയ പ്രധാന പ്രവര്ത്തനങ്ങള് പദ്ധതിയില് വിവരിച്ചിട്ടുണ്ട്. രക്ഷാദുരിതാശ്വാസ പ്രവര്ത്തനങ്ങള്ക്കുള്ള പൊതുവായ ചട്ടക്കൂടും സാഹചര്യങ്ങള് വിലയിരുത്തി പുനരധിവാസ പ്രവര്ത്തനങ്ങള് കൈകാര്യം ചെയ്യാനുള്ള മാര്ഗ്ഗങ്ങളും പദ്ധതിയിലുണ്ട്. ദുരന്തങ്ങള് നേരിടുന്നതിന് വിവര, വിദ്യാഭ്യാസ ആശയ വിനിമയ പ്രവൃത്തികളുടെ പ്രാധാന്യം പദ്ധതി എടുത്തു പറയുന്നു. കേന്ദ്ര ആഭ്യന്തരമന്ത്രി ശ്രീ. രാജ്നാഥ് സിംഗ്, സഹമന്ത്രി ശ്രീ. കിരണ് റിജിജു, പ്രധാനമന്ത്രിയുടെ ഓഫീസ്, കേന്ദ്ര ആഭ്യന്തര മന്ത്രാലയം, ദേശീയ ദുരന്ത നിവാരണ അതോറിട്ടി എന്നിവിടങ്ങളിലെ മുതിര്ന്ന ഉദ്യോഗസ്ഥരും ചടങ്ങില് പങ്കെടുത്തു.
മധ്യപ്രദേശിലെ ധറിൽ ബസ് ദുരന്തത്തിൽ മരിച്ചവർക്ക് പ്രധാനമന്ത്രി പി എം എൻ ആർ എഫിൽ  നിന്ന് സഹായധനം പ്രഖ്യാപിച്ചു

മധ്യപ്രദേശിലെ ധറിൽ ബസ് ദുരന്തത്തിൽ മരിച്ചവരുടെ അടുത്ത ബന്ധുക്കൾക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ (പിഎംഎൻആർഎഫ്) നിന്ന് 2 ലക്ഷം രൂപ വീതവും, പരിക്കേറ്റവർക്ക് 50,000 രൂപ വീതവും സഹായധനം പ്രഖ്യാപിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : "മധ്യപ്രദേശിലെ ധറിൽ ബസ് ദുരന്തത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപയും നൽകും:
സാമ്പത്തിക, വ്യാപാര സഹകരണത്തിനായുള്ള ഇന്ത്യ-വിയറ്റ്‌നാം ധാരണാപത്രത്തിനു മന്ത്രിസഭ അനുമതി നല്‍കി

സാമ്പത്തിക, വ്യാപാര സഹകരണത്തിനായുള്ള ഇന്ത്യ-വിയറ്റ്‌നാം ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ധാരണാപത്രം ഇന്ത്യയും വിയറ്റ്‌നാമുമായുള്ള ഉഭയകക്ഷി വ്യാപാരവും സാമ്പത്തിക സഹകരണവും കൂടുതല്‍ വികസിതമാക്കും.
എഞ്ചിനീയേഴ്‌സ് ദിനത്തില്‍ പ്രധാനമന്ത്രിയുടെ ആശംസ

പ്രധാനമന്ത്രി ശ്രീ. നരേന്ദ്ര മോദി എഞ്ചിനീയേഴ്‌സ് ദിനത്തില്‍ ആശംസകള്‍ നേര്‍ന്നു. ജന്മ വാര്‍ഷിക ദിനം എഞ്ചിനീയേഴ്‌സ് ദിനമായി ആചരിക്കുന്ന ഭാരതരത്‌ന എം. വിശ്വേശ്വരയ്യയെയും അദ്ദേഹം അനുസ്മരിച്ചു. ”തങ്ങളുടെ ധിഷണയും, സമര്‍പ്പണവും ജിജ്ഞാസയും നിരവധി നൂതന കണ്ട്പിടിത്തങ്ങള്‍ക്ക് വഴിവച്ച എല്ലാ എഞ്ചിനീയര്‍മാര്‍ക്കും എഞ്ചിനീയേഴ്‌സ് ദിനത്തില്‍ ആശംസകള്‍. ഭാരത രത്‌ന എം. വിശ്വേശ്വരയ്യയെ അദ്ദേഹത്തിന്റെ ജന്മവാര്‍ഷിക ദിനത്തില്‍ സന്തോഷത്തോടും അഭിമാനത്തോടും ഞങ്ങള്‍ പ്രണമിക്കുന്നു. മാര്‍ഗ്ഗ ദര്‍ശകനായ ഒരു എഞ്ചിനീയര്‍ എന്ന നിലയ്ക്ക് അേ
പഞ്ചസാരയുടെ പൂഴ്ത്തിവയ്പ്പ് തടയുന്നതിനുള്ള കേന്ദ്ര ഉത്തരവിന്റെ കാലാവധി ദീര്‍ഘിപ്പിച്ചു

രാജ്യത്ത് പഞ്ചസാരയുടെ പൂഴ്ത്തിവയ്പ്പ് തടയുന്നതിന് നിലവിലുള്ള കേന്ദ്ര ഉത്തരവിന്റെ കാലാവധി 6 മാസത്തേയ്ക്ക് കൂടി ദീര്‍ഘിപ്പിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം തീരുമാനിച്ചു. ഇക്കൊല്ലം ഒക്‌ടോബര്‍ 29 മുതല്‍ അടുത്ത വര്‍ഷം ഏപ്രില്‍ 28 വരെ ദീര്‍ഘിപ്പിക്കാനാണ് അനുമതി നല്‍കിയിട്ടുള്ളത്. ആവശ്യമുള്ള സന്ദര്‍ഭങ്ങളില്‍ പഞ്ചസാരയുടെ സ്റ്റോക്ക് പരിധി, ലൈസന്‍സ് എന്നിവയ്ക്ക് മേല്‍ കേന്ദ്ര ഗവണ്‍മെന്റിന്റെ മുന്‍കൂര്‍ അനുമതിയോടെ സംസ്ഥാന ഗവണ്‍മെന്റുകള്‍ക്ക് നിയന്ത്രണ ഉത്തരവ് പുറപ്പെടുവിക്കുന്നതിലേയ്ക്കാണ് ഈ തീരുമാനം. പൊതു വിപണിയില്‍ ജനങ്ങള്‍ക്ക് ന്യായ വിലയ്ക്ക് പഞ്ചസാര ലഭ്യമാക്കുന്നതിനും പൂഴ്ത്തിവയ്പ്പും കൊള്ളലാഭവും തടയുന്നതിനുമുള്ള ശ്രമങ്ങള്‍ക്ക് ഇത് ആക്കമേകുമെന്നാണ് പ്രതീക്ഷിക്കുന്നത്.
പ്രധാനമന്ത്രി ലെയില്‍; 19ാമത് കുഷോക് ബകുല റിമ്പോച്ചെയുടെ ജന്മശതാബ്ദി ആഘോഷ സമാപനച്ചടങ്ങില്‍ പങ്കെടുത്തു; സോജില തുരങ്കനിര്‍മാണത്തിനു തുടക്കം കുറിക്കുന്ന ഫലകം അനാച്ഛാദനം ചെയ്തു

ഏകദിന ജമ്മു കശ്മീര്‍ സന്ദര്‍ശനത്തിന്റെ ആദ്യഘട്ടമായി പ്രധാനമന്ത്രി ശ്രീ. നരേന്ദ്ര മോദി ലെയില്‍ എത്തി. 19ാമത് കുഷോക് ബകുല റിമ്പോച്ചെയുടെ ജന്മശതാബ്ദി ആഘോഷ സമാപനച്ചടങ്ങില്‍ അദ്ദേഹം പങ്കെടുത്തു. അതേ വേദിയില്‍ നടന്ന ചടങ്ങില്‍ സോജില തുരങ്കനിര്‍മാണത്തിനു തുടക്കം കുറിക്കുന്ന ഫലകത്തിന്റെ അനാച്ഛാദനവും നിര്‍വഹിച്ചു. 14 കിലോമീറ്റര്‍ ദൈര്‍ഘ്യമുള്ള സോജില തുരങ്കം ഇന്ത്യയിലെ ഏറ്റവും വലിയ തുരങ്ക പാതയും ഏഷ്യയിലെ ഏറ്റവും ദൈര്‍ഘ്യമേറിയ ഇരു ദിശയിലേക്കുമുള്ള തുരങ്കവുമായിരിക്കും. ഈ വര്‍ഷമാദ്യം പ്രധാനമന്ത്രിയുടെ അധ്യക്ഷതയില്‍ ചേര്‍ന്ന സാമ്പത്തിക കാര്യങ്ങള്‍ക്കായുള്ള മന്ത്രിസഭാ സമിതി 6,800 കോടി രൂപ ചെലവില്‍ എന്‍.എച്ച്. 1എയിലെ ശ്രീനഗര്‍-ലെ പ്രദേശത്തെ ബല്‍ട്ടാല്‍ മുതല്‍ മിനമാര്‍ഗ് വരെയുള്ള തുരങ്കം നിര്‍മിച്ചു സംരക്ഷിക്കുന്നതിന് അനുമതി നല്‍കിയിരുന്നു. തുരങ്കം പൂര്‍ത്തിയാകുന്നതോടെ ശ്രീനഗര്‍, കര്‍ഗില്‍, ലെ എന്നീ പ്രദേശങ്ങള്‍ക്കിടയില്‍ എല്ലാ കാലാവസ്ഥയിലും ഗതാഗതം സാധ്യമാകും. നിലവില്‍ സോജില മലയിടുക്ക് കടന്നെത്താന്‍ മൂന്നര മണിക്കൂര്‍ വേണമെങ്കില്‍ തുരങ്ക പാത യാഥാര്‍ഥ്യമാകുന്നതോടെ കേവലം 15 മിനുട്ട് കൊണ്ട് എത്താന്‍ സാധിക്കും. ഈ മേഖലകളുടെ സര്‍വതോന്മുഖമായ സാമ്പത്തിക, സാമൂഹിക, സാംസ്‌കാരിക ഉദ്ഗ്രഥനത്തിന് ഇതു സഹായകമാകും. തുരങ്ക പാതയുടെ തന്ത്രപരമായ പ്രാധാന്യവും ഏറെയാണ്. ചടങ്ങിനു സാക്ഷികളാകാന്‍ എത്തിയ വലിയ ജനക്കൂട്ടത്തെ അഭിസംബോധന ചെയ്യവേ, 19ാമതു കുശോക് ബകുല റിമ്പോച്ചെയുടെ വിലയേറിയ സംഭാവനകള്‍ പ്രധാനമന്ത്രി അനുസ്മരിച്ചു. മറ്റുള്ളവരെ സേവിക്കാനായി ഉഴിഞ്ഞുവെച്ച ജീവിതമായിരുന്നു അദ്ദേഹത്തിന്റേതെന്നു ശ്രീ. നരേന്ദ്ര മോദി കൂട്ടിച്ചേര്‍ത്തു. വേറിട്ടുനില്‍ക്കുന്ന നയതന്ത്രജ്ഞനായിരുന്നു 19ാമത് കുശോക് ബകുല റിമ്പോച്ചെയെന്നു പ്രധാനമന്ത്രി പറഞ്ഞു. അദ്ദേഹത്തിനു മംഗോളിയയിലുള്ള സല്‍പ്പേര് അവിടം സന്ദര്‍ശിച്ചപ്പോള്‍ നേരിട്ടു മനസ്സിലാക്കാന്‍ തനിക്കു സാധിച്ചിട്ടുണ്ടെന്നും ശ്രീ. നരേന്ദ്ര മോദി പറഞ്ഞു. ജമ്മു കശ്മീരിന്റെ മൂന്നു മേഖലകളും സന്ദര്‍ശിക്കാന്‍ കഴിഞ്ഞതില്‍ അദ്ദേഹം ആഹ്ലാദം പ്രകടിപ്പിച്ചു. ജമ്മു കശ്മീര്‍ സംസ്ഥാനത്തിന് 25,000 കോടി രൂപയുടെ വികസനപദ്ധതികളാണു ലഭിക്കാന്‍ പോകുന്നതെന്നു പ്രധാനമന്ത്രി ഓര്‍മിപ്പിച്ചു. ഈ പദ്ധതികള്‍ സംസ്ഥാനത്തെ ജനങ്ങളുടെ ജീവിതത്തില്‍ ഗുണപരമായ മാറ്റം സൃഷ്ടിക്കുമെന്നും അദ്ദേഹം പറഞ്ഞു.
സംസ്ഥാന സ്ഥാപകദിനത്തില്‍ രാജസ്ഥാനിലെ ജനങ്ങള്‍ക്ക് പ്രധാനമന്ത്രിയുടെ ആശംസ

രാജസ്ഥാന്‍ സ്ഥാപകദിനത്തില്‍ സംസ്ഥാനത്തെ ജനങ്ങള്‍ക്ക് പ്രധാനമന്ത്രി ശ്രീ.നരേന്ദ്ര മോദി ആശംസകള്‍ നേര്‍ന്നു. “ആദരിക്കപ്പെടുന്ന ഇതിഹാസവും മനോഹരമായ സംസ്‌കാരവുമുള്ള, വീരന്‍മാരുടെ ഭൂമിയായ രാജസ്ഥാന്റെ സ്ഥാപകദിനത്തില്‍ രാജസ്ഥാനിലെ ജനങ്ങള്‍ക്ക് ആശംസകള്‍”- പ്രധാനമന്ത്രി പറഞ്ഞു
ഫ്രഞ്ച് പ്രസിഡന്റിന്റെ നയതന്ത്ര ഉപദേഷ്ടാവ് ഇമ്മാനുവൽ ബോൺ പ്രധാനമന്ത്രിയെ സന്ദർശിച്ചു

പ്രതിരോധം, സുരക്ഷ, ഇന്തോ-പസഫിക് തുടങ്ങി തന്ത്രപരമായ പങ്കാളിത്തത്തിന്റെ വിവിധ മേഖലകളിൽ ഇന്ത്യയും ഫ്രാൻസും തമ്മിലുള്ള അടുത്ത സഹകരണം പ്രധാനമന്ത്രി എടുത്തുപറഞ്ഞു. ഇന്ത്യയുടെ ജി20 പ്രസിഡൻസിക്കുള്ള ഫ്രാൻസിന്റെ പിന്തുണ പ്രധാനമന്ത്രി സ്വാഗതം ചെയ്തു. പ്രസിഡന്റ് ഇമ്മാനുവൽ മാക്രോണിന്റെ സൗഹൃദ സന്ദേശം ശ്രീ. ബോൺ പ്രധാനമന്ത്രിയെ അറിയിക്കുകയും രാജ്യരക്ഷ ഉപദേഷ്ടാവ് ശ്രീ അജിത് ഡോവലുമായുള്ള തന്ത്ര പരമായ സംഭാഷണങ്ങളെ കുറിച്ച് അദ്ദേഹത്തെ അറിയിക്കുകയും ചെയ്തു. ഊർജം, സംസ്‌കാരം എന്നിവയുൾപ്പെടെ പരസ്പര താൽപ്പര്യവും സഹകരണവും ഉള്ള മറ്റ് മേഖലകളെക്കുറിച്ചും ചർച്ചകൾ നടന്നു. –ND–
നമാമി ഗംഗേ പദ്ധതി വേഗത്തില്‍ നടപ്പാക്കാന്‍ അവശ്യമായ മാറ്റംവരുത്തും.

നമാമി ഗംഗേ പദ്ധതിയ്ക്ക് കീഴില്‍ പൊതു സ്വകാര്യ പങ്കാളിത്തത്തോടെയുള്ള പദ്ധതികള്‍ ഏറ്റെടുക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം തീരുമാനിച്ചു. പദ്ധതിയുടെ നടത്തിപ്പില്‍ മാതൃകാപരമായ വ്യതിയാനം വരുത്തിക്കൊണ്ട് പ്രവര്‍ത്തന കാര്യക്ഷമത, സുസ്ഥിരത എന്നിവ ഉറപ്പാക്കാന്‍ വേണ്ടിയാണിത്. ഇതു പ്രകാരം മൂലധന നിക്ഷേപത്തിന്റെ ഒരു ഭാഗം (40 ശതമാനം വരെ) നിര്‍മ്മാണ പ്രവര്‍ത്തനങ്ങളുമായി ബന്ധപ്പെട്ട് ഗവണ്‍മെന്റ് നടത്തും. ശേഷിക്കുന്ന തുക 20 വര്‍ഷത്തെ കരാറില്‍ ആന്വിറ്റിയായി ലഭ്യമാക്കും. പദ്ധതി നടത്തിപ്പിന് ഒരു പ്രത്യേക സംവിധാനവും രൂപീകരിക്കും.
പ്രധാനമന്ത്രി ശ്രീ നരേന്ദ്ര മോദി ഇസ്രായേല്‍ പ്രധാനമന്ത്രി നഫ്താലി ബെന്നറ്റുമായി ഫോണ്‍ സംഭാഷണം നടത്തി

പ്രധാനമന്ത്രി ശ്രീ നരേന്ദ്ര മോദി ഇസ്രായേല്‍ പ്രധാനമന്ത്രി നഫ്താലി ബെന്നറ്റുമായി ഇന്ന് ടെലിഫോണ്‍ സംഭാഷണം നടത്തി. ഇക്കൊല്ലമാദ്യം ഇസ്രായേല്‍ പ്രധാനമന്ത്രിയായി ചുമതലയേറ്റെടുത്ത ബെന്നറ്റിനെ പ്രധാനമന്ത്രി ഒരിക്കല്‍കൂടി അഭിനന്ദനം അറിയിച്ചു. കഴിഞ്ഞ കുറച്ചുവര്‍ഷങ്ങളായി ഉഭയകക്ഷി ബന്ധത്തിലുണ്ടായ ശ്രദ്ധേയമായ വളര്‍ച്ചയില്‍ നേതാക്കള്‍ സംതൃപ്തി പ്രകടിപ്പിച്ചു. കൃഷി, വെള്ളം, പ്രതിരോധം, സുരക്ഷ, സൈബര്‍ സുരക്ഷ തുടങ്ങിയ മേഖലകളില്‍ ഇസ്രായേലുമായുള്ള കരുത്തുറ്റ സഹകരണത്തെ ഇന്ത്യ വളരെയേറെ വിലമതിക്കുന്നുവെന്ന് പ്രധാനമന്ത്രി ഊന്നിപ്പറഞ്ഞു. ഉന്നത സാങ്കേതിക വിദ്യ, നവീകരണം എന്നിവയുള്‍പ്പെടെ വിവിധ മേഖലകളില്‍ സഹകരണം കൂടുതല്‍ മെച്ചപ്പെടുത്തുന്നതിനു സാധ്യതകളുണ്ടെന്ന് ഇരുനേതാക്കളും വ്യക്തമാക്കി. ഇക്കാര്യത്തില്‍ സ്വീകരിക്കാന്‍ കഴിയുന്ന ഉറച്ച നടപടികള്‍ അവര്‍ ചര്‍ച്ച ചെയ്തു. ഇന്ത്യ-ഇസ്രായേല്‍ നയപങ്കാളിത്തത്തിനു കൂടുതല്‍ കരുത്തുപകരുന്നതിനായി രൂപരേഖ തയ്യാറാക്കാന്‍ ഇരുവിദേശ മന്ത്രാലയങ്ങളും ചേര്‍ന്നു പ്രവര്‍ത്തിക്കുമെന്നും തീരുമാനിച്ചു. ഇന്ത്യയും ഇസ്രായേലും നയതന്ത്ര ബന്ധം ആരംഭിച്ചതിന്റെ 30-ാം വാര്‍ഷികമാണ് അടുത്ത വര്‍ഷമെന്ന് അനുസ്മരിച്ച് ബെന്നറ്റിനെ ഇന്ത്യ സന്ദര്‍ശിക്കാന്‍ പ്രധാനമന്ത്രി ക്ഷണിക്കുകയും ചെയ്തു. വരാനിരിക്കുന്ന റോഷ് ഹഷാനാ ജൂത ആഘോഷത്തിന്റെ പശ്ചാത്തലത്തില്‍ ഇസ്രായേല്‍ പ്രധാനമന്ത്രിക്കും ജനങ്ങള്‍ക്കും പ്രധാനമന്ത്രി ശ്രീ മോദി ആശംസകള്‍ അറിയിച്ചു.
പ്രധാനമന്ത്രി ഒക്ടോബർ 18-ന് 90-ാമത് ഇന്റർപോൾ പൊതുസഭയെ അഭിസംബോധന ചെയ്യും

പ്രധാനമന്ത്രി ശ്രീ നരേന്ദ്രമോദി 90-ാമത് ഇന്റർപോൾ ജനറൽ അസംബ്ലിയെ ഒക്ടോബർ 18-ന് ഉച്ചകഴിഞ്ഞ് 1:45-ന് ന്യൂഡൽഹിയിലെ പ്രഗതി മൈതാനിയിൽ അഭിസംബോധന ചെയ്യും. ഇന്റർപോളിന്റെ 90-ാമത് പൊതുസമ്മേളനം ഒക്ടോബർ 18 മുതൽ 21 വരെ നടക്കും. മന്ത്രിമാർ, രാജ്യങ്ങളിലെ പോലീസ് മേധാവികൾ, ദേശീയ സെൻട്രൽ ബ്യൂറോ മേധാവികൾ, മുതിർന്ന പോലീസ് ഉദ്യോഗസ്ഥർ എന്നിവരടങ്ങുന്ന 195 ഇന്റർപോൾ അംഗരാജ്യങ്ങളിൽ നിന്നുള്ള പ്രതിനിധികൾ യോഗത്തിൽ പങ്കെടുക്കും. INTERPOL-ന്റെ പരമോന്നത ഭരണ സമിതിയാണ് ജനറൽ അസംബ്ലി, അതിന്റെ പ്രവർത്തനവുമായി ബന്ധപ്പെട്ട പ്രധാന തീരുമാനങ്ങൾ എടുക്കുന്നതിന് വർഷത്തിലൊരിക്കൽ യോഗം ചേരുന്നു. ഏകദേശം 25 വർഷത്തെ ഇടവേളയ്ക്ക് ശേഷമാണ് ഇന്ത്യയിൽ ഇന്റർപോൾ ജനറൽ അസംബ്ലി നടക്കുന്നത് – ഇത് അവസാനമായി നടന്നത് 1997 ലാണ്. ഇന്ത്യയുടെ 75-ാം സ്വാതന്ത്ര്യ വാർഷിക ആഘോഷത്തോടനുബന്ധിച്ച് 2022 ൽ ന്യൂഡൽഹിയിൽ ഇന്റർപോൾ ജനറൽ അസംബ്ലി സംഘടിപ്പിക്കാനുള്ള ഇന്ത്യയുടെ നിർദ്ദേശം വൻ ഭൂരിപക്ഷത്തോടെ പൊതുസഭ. അംഗീകരിച്ചു. ഇന്ത്യയുടെ ക്രമസമാധാന സംവിധാനത്തിലെ മികച്ച കീഴ്വഴക്കങ്ങൾ ലോകമെമ്പാടും പ്രദർശിപ്പിക്കാനുള്ള അവസരമാണ് സമ്മേളനം നൽകുന്നത്. കേന്ദ്ര ആഭ്യന്തര മന്ത്രി, ഇന്റർപോൾ പ്രസിഡന്റ് അഹമ്മദ് നാസർ അൽ റൈസി, സെക്രട്ടറി ജനറൽ ജുർഗൻ സ്റ്റോക്ക്, സിബിഐ ഡയറക്ടർ എന്നിവരും ചടങ്ങിൽ പങ്കെടുക്കും. –ND–
പുതിയ ഇന്ത്യയുടെ സൃഷ്ടിക്കായി പ്രതിബദ്ധത കാട്ടണമെന്നു പ്രധാനമന്ത്രി

പുതിയ ഇന്ത്യയുടെ സൃഷ്ടിക്കായി പ്രതിജ്ഞയെടുക്കാനും പ്രതിബദ്ധത പുലര്‍ത്താനും പ്രധാനമന്ത്രി ശ്രീ. നരേന്ദ്ര മോദി ജനങ്ങളോട് അഭ്യര്‍ഥിച്ചു. പ്രധാനമന്ത്രിയുടെ പ്രസ്താവന: ‘പുതിയ ഇന്ത്യയുടെ സൃഷ്ടിക്കായി എന്‍എം മൊബൈല്‍ ആപ്പ് http://nm4.in/dnldappല്‍ പ്രതിജ്ഞയെടുക്കുകയും പ്രതിബദ്ധത വെളിപ്പെടുത്തുകയും ചെയ്യുക. 125 കോടി ഇന്ത്യക്കാരുടെ കരുത്തും നൈപുണ്യവും ഊര്‍ജം പകരുന്ന ഒരു പുതിയ ഇന്ത്യ രൂപപ്പെട്ടുവരികയാണ്. ഈ ഇന്ത്യ വികസനത്തിനുവേണ്ടി നിലകൊള്ളുന്ന ഇന്ത്യയാണ്. സ്വാതന്ത്ര്യത്തിന്റെ 75ാം വാര്‍ഷികം 2022ല്‍ ആഘോഷിക്കുമ്പോഴേക്കും ഗാന്ധിജിയെയും സര്‍ദാര്‍ പട്ടേലിനെയും ഡോ. ബാബാ സാഹേബ് അംബേദ്കറെയും അഭിമാനമുള്ളവരാക്കിത്തീര്‍ക്കുന്ന ഇന്ത്യ സൃഷ്ടിക്കാന്‍ നമുക്കു സാധിക്കണം.’
രാജ്യത്തെ ഏറ്റവും വലിയ തുരങ്കപ്പാത പ്രധാനമന്ത്രി രാഷ്ട്രത്തിനു സമര്‍പ്പിക്കും

ഇന്ത്യയുടെ ഏറ്റവും ദൈര്‍ഘ്യമേറിയ തുരങ്കപ്പാതയായ ഒന്‍പതു കിലോമീറ്റര്‍ വരുന്ന ചെനാനി-നാഷ്‌രി തുരങ്കം ഏപ്രില്‍ രണ്ടിനു പ്രധാനമന്ത്രി ശ്രീ. നരേന്ദ്ര മോദി രാഷ്ട്രത്തിനു സമര്‍പ്പിക്കും. ജമ്മുവിനെയും ശ്രീനഗറിനെയും ബന്ധിപ്പിക്കുന്ന എന്‍.എച്ച്.-44ലെ ഈ തുരങ്കം യാഥാര്‍ഥ്യമാകുന്നതോടെ യാത്രാസമയം രണ്ടു മണിക്കൂറോളം കുറയും. 31 കിലോമീറ്റര്‍ ദൂരം കുറയും. നിത്യവും 27 ലക്ഷം രൂപയുടെ ഇന്ധനലാഭം ഉണ്ടാകുമെന്നാണു കണക്ക്. വലിയ അളവോളം വനനശീകരണവും മരങ്ങള്‍ വെട്ടിനശിപ്പിക്കുന്നതും ഒഴിവാക്കാന്‍ സാധിക്കുമെന്നതിനു പുറമെ, ജമ്മുവില്‍നിന്ന് ഉധംപൂരിലേക്കും റംബാനിലേക്കും ബനിഹാലിലേക്കും ശ്രീനഗറിലേക്കും യാത്ര ചെയ്യുന്നവര്‍ക്ക് എല്ലാ കാലാവസ്ഥകളിലും ഉപയോഗിക്കാവുന്ന പാത യാഥാര്‍ഥ്യമാകുന്നു എന്ന നേട്ടവുമുണ്ട്. രാജ്യാന്തര നിലവാരമുള്ള സുരക്ഷാസംവിധാനങ്ങള്‍ ഒരുക്കിയിട്ടുള്ള പാത വിനോദസഞ്ചാരത്തെയും ജമ്മു കശ്മീരിലെ സാമ്പത്തിക പ്രവര്‍ത്തനങ്ങളെയും ഉത്തേജിപ്പിക്കുമെന്നാണു പ്രതീക്ഷ. തുരങ്കത്തിന്റെ പ്രധാന സവിശേഷതകള്‍: വാഹനങ്ങള്‍ക്കു പോകാന്‍ 9.35 മീറ്റര്‍ വീതിയില്‍ സ്ഥലം ലഭിക്കുന്നതും അഞ്ചു മീറ്റര്‍ ഉയരമുള്ളതുമായ, വാഹനങ്ങള്‍ക്ക് ഇരുവശത്തേക്കും പോകാവുന്ന ഒറ്റത്തുരങ്കമാണിത്. പ്രധാന തുരങ്കത്തില്‍ എന്തെങ്കിലും അത്യാഹിതം ഉണ്ടാകുന്ന പക്ഷം പുറത്തുകടക്കാനായി 300 മീറ്റര്‍ ഇടവേളകളില്‍ സമാന്തര രക്ഷാതുരങ്കങ്ങള്‍ ഉണ്ട്. സമഗ്ര ഗതാഗത നിയന്ത്രണം, നിരീക്ഷണം, വായുപ്രവേശം, ശബ്ദപ്രക്ഷേപണ, അഗ്നിശമനം, അടിയന്തര ഘട്ടങ്ങളില്‍ ഫോണ്‍ വിളിക്കല്‍ എന്നീ ആവശ്യങ്ങള്‍ക്കുള്ള സംവിധാനങ്ങള്‍ 150 മീറ്റര്‍ ഇടവേളകളില്‍ ഉണ്ടാവും. 2,500 കോടി രൂപയാണു പദ്ധതി പൂര്‍ത്തിയാക്കാന്‍ വേണ്ടിവന്നത്.
പ്രധാനമന്ത്രി ഹാനോയിലെ ക്വാന്‍ സു പഗോഡ സന്ദര്‍ശിച്ചു; സന്യാസിമാരുമായി സംവദിച്ചു

വിയറ്റ്‌നാമിലെ ഹാനോയിലുള്ള ക്വാന്‍ സു പഗോഡ പ്രധാനമന്ത്രി ശ്രീ. നരേന്ദ്ര മോദി സന്ദര്‍ശിച്ചു. ശ്രീകോവിലിനു മുന്നില്‍ പ്രാര്‍ഥിച്ച അദ്ദേഹത്തിന് സന്യാസിമാര്‍ ആവേശോജ്വലമായ വരവേല്‍പ്പു നല്‍കി. പഗോഡ സന്ദര്‍ശിക്കാന്‍ സാധിച്ചതു ഭാഗ്യമായി കാണുന്നുവെന്നു സന്യാസിമാരുമായുള്ള ആശയവിനിമയത്തില്‍ വ്യക്തമാക്കിയ പ്രധാനമന്ത്രി, 1959ല്‍ ഇന്ത്യയുടെ പ്രഥമ രാഷ്ട്രപതി ഡോ. രാജേന്ദ്ര പ്രസാദ് പഗോഡ സന്ദര്‍ശിച്ചിരുന്ന കാര്യം അനുസ്മരിക്കുകയും ചെയ്തു. ഇന്ത്യയും വിയറ്റ്‌നാമും ആയുള്ള ബന്ധം രണ്ടായിരം വര്‍ഷമായി നിലനില്‍ക്കുന്നുവെന്നും ചിലര്‍ യുദ്ധത്തിനായി എത്തിയപ്പോള്‍ ഇന്ത്യ എത്തിയത് ബുദ്ധന്റെ സമാധാന സന്ദേശവുമായി ആണെന്നും അദ്ദേഹം ചൂണ്ടിക്കാട്ടി. ലോകം സന്തോഷവും അഭിവൃദ്ധിയും പ്രദാനം ചെയ്യുന്ന സമാധാനത്തിന്റെ പാതയില്‍ ചരിക്കണമെന്നു പ്രധാനമന്ത്രി പറഞ്ഞു. ഇന്ത്യയില്‍നിന്നു കടല്‍മാര്‍ഗമാണു ബുദ്ധിസം വിയറ്റ്‌നാമില്‍ എത്തിയതെന്നും അതിനാല്‍ ശുദ്ധമായ രീതിയില്‍ ബുദ്ധിസം വിയറ്റ്‌നാമില്‍ പ്രചരിച്ചുവെന്നും അദ്ദേഹം ചൂണ്ടിക്കാട്ടി. ഇന്ത്യ സന്ദര്‍ശിച്ചിട്ടുള്ള സന്യാസിമാരുടെ മുഖങ്ങളില്‍ സവിശേഷമായ പ്രഭ കാണാന്‍ സാധിച്ചുവെന്നും ഇന്ത്യയിലെത്താന്‍ ആഗ്രഹിക്കുന്നവരുടെ മുഖങ്ങളില്‍ വലിയ ജിജ്ഞാസ കാണാന്‍ സാധിക്കുന്നുണ്ടെന്നും പ്രധാനമന്ത്രി പറഞ്ഞു. ബുദ്ധന്റെ നാട്, വിശേഷിച്ചു താന്‍ പ്രതിനിധാനം ചെയ്യുന്ന ലോക്‌സഭാ മണ്ഡലമായ വാരണാസി സന്ദര്‍ശിക്കാന്‍ കൂടിനിന്നവരെ അദ്ദേഹം ക്ഷണിക്കുകയും ചെയ്തു.
കാര്‍ഷിക അനുബന്ധ മേഖലകളില്‍ ഇന്ത്യാ -യു.എ.ഇ. സഹകരണ

കാര്‍ഷിക, അനുബന്ധ മേഖലകളില്‍ സഹകരിക്കുന്നതിന് ഇന്ത്യയും ഐക്യ അറബ് എമിറേറ്റ്‌സും (യു.എ.ഇ.) യും തമ്മില്‍ ധരണാപത്രം ഒപ്പുവയ്ക്കാനുള്ള നിര്‍ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ഇരു രാജ്യങ്ങള്‍ക്കും പരസ്പര സഹായകരമാകുന്ന തരത്തിലാണ് ധാരണാപത്രത്തിന് രൂപം നല്‍കിയിട്ടുള്ളത്. ഇരു രാജ്യങ്ങളിലെയും മികച്ച കൃഷി രീതികള്‍ പരിപോഷിപ്പിക്കുന്നതിനും, കൂടുതല്‍ കാര്‍ഷിക ഉല്‍പ്പാദനം ഉറപ്പുവരുത്തുന്നതിനും, മെച്ചപ്പെട്ട ആഗോള വിപണി ലഭ്യത സാധ്യമാക്കുന്നതിനും ധാരണാപത്രം വിഭാവനം ചെയ്യുന്നു. കാര്‍ഷിക സാങ്കേതിക വിദ്യയിലെ സഹകരണം ഉല്‍പ്പാദനവും, ഉല്‍പ്പാദനക്ഷമതയും വര്‍ദ്ധപ്പിക്കുന്നതിനുള്ള നൂതന സങ്കേതങ്ങള്‍ക്ക് വഴിയൊരുക്കുകയും അതുവഴി ഭക്ഷ്യ സുരക്ഷിതത്വം ശക്തിപ്പെടുത്തുകയും ചെയ്യും.
പാരാലിമ്പിക്സ് ഗെയിംസിൽ ഷൂട്ടിംഗിൽ സ്വർണ്ണ മെഡൽ നേടിയ അവനി ലേഖരയെ പ്രധാനമന്ത്രി അഭിനന്ദിച്ചു

ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ഷൂട്ടിംഗിൽ സ്വർണ്ണ മെഡൽ നേടിയ അവനി ലേഖാരയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "അസാധാരണ പ്രകടനം അവനി ലേഖര ! കഠിനാധ്വാനം ചെയ്ത് അർഹിക്കുന്ന സ്വർണം നേടിയതിന് അഭിനന്ദനങ്ങൾ, നിങ്ങളുടെ അധ്വാന സ്വഭാവവും ഷൂട്ടിംഗിനോടുള്ള അഭിനിവേശവും കാരണം ഇത് സാധ്യമായത് . ഇത് ശരിക്കും ഇന്ത്യൻ കായികരംഗത്തെ ഒരു പ്രത്യേക നിമിഷമാണ്. നിങ്ങളുടെ ഭാവി ശ്രമങ്ങൾക്ക് ആശംസകൾ."
ജപ്പാന്‍ വിദേശകാര്യമന്ത്രി പ്രധാനമന്ത്രിയുമായി കൂടിക്കാഴ്ച നടത്തി

ജപ്പാന്‍ വിദേശകാര്യ മന്ത്രി ശ്രീ. താരോ കോനോ പ്രധാനമന്ത്രി ശ്രീ. നരേന്ദ്ര മോദിയുമായി ഔപചാരിക കൂടിക്കാഴ്ച നടത്തി. 2018 ഒക്ടോബറിലെ പ്രധാനമന്ത്രി ശ്രീ. നരേന്ദ്ര മോദിയുടെ ജപ്പാന്‍ സന്ദര്‍ശനത്തിനുശേഷം അടുത്തമാസങ്ങളില്‍ സ്വീകരിച്ച തുടര്‍നടപടികള്‍ ശ്രീ. കോനോ വിശദീകരിച്ചു. 2018 ഒക്ടോബറിലെ തന്റെ ജപ്പാന്‍ സന്ദര്‍ശനം അനുസ്മരിച്ച പ്രധാനമന്ത്രി, ഇന്ത്യയും ജപ്പാനും തമ്മിലുള്ള പ്രത്യേക തന്ത്രപ്രധാന, ആഗോള പങ്കാളിത്തം കൂടുതല്‍ ആഴത്തിലുള്ളതാക്കാനുള്ള തന്റെ ശക്തമായ പ്രതിബദ്ധത ആവര്‍ത്തിച്ച് വ്യക്തമാക്കി. ഈ വര്‍ഷം നടക്കുന്ന ജപ്പാനുമായുള്ള അടുത്ത വട്ടം വാര്‍ഷിക ഉച്ചകോടിക്കായി ഇന്ത്യ ഉറ്റുനോക്കുകയാണെന്നും പ്രധാനമന്ത്രി വ്യക്തമാക്കി.
പാരാലിമ്പിക് ഗെയിംസിൽ ജാവലിനിൽ വെള്ളി മെഡൽ നേടിയ ദേവേന്ദ്ര ജജാരിയയെ പ്രധാനമന്ത്രി അഭിനന്ദിച്ചു

ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ജാവലിനിൽ വെള്ളി മെഡൽ നേടിയ ദേവേന്ദ്ര ജജാരിയയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "ദേവേന്ദ്ര ജജാരിയയുടെ മികച്ച പ്രകടനം! നമ്മുടെ ഏറ്റവും പരിചയസമ്പന്നരായ ഒരു അത്‌ലറ്റ് വെള്ളി മെഡൽ നേടുന്നു. ദേവേന്ദ്ര ഇന്ത്യയെ തുടർച്ചയായി അഭിമാനഭരിതമാക്കുന്നു. അദ്ദേഹത്തിന് അഭിനന്ദനങ്ങൾ. അദ്ദേഹത്തിന്റെ ഭാവി പ്രവർത്തനങ്ങൾക്ക് ആശംസകൾ.